Skoolrugbyspanne begin spiere bultSkoolrugby was nog altyd een van Suid-Afrika se sterk punte. Foto: Monument Facebook-blad. Terwyl dit maar broekskeur vir Suid-Afrika se Superrugby-spanne gaan, sorg die land se skoolrugbyspanne vir lekker aksie. Buiten Grey Kollege se spogsege teen Paarl Boys’ High in Bloemfontein het Waterkloof vir Monument geskok, Helpmekaar het vir Transvalia gestamp en Westville Boys’ High het met Affies afgereken. Volgens www.schoolofrugby.co.za is Grey Kollege steeds die voorste rugbyskool in die land. Die Bloemfonteiners is onoorwonne ná nege wedstryde dié seisoen. Daar is ’n rits Kaapse skole onder die top-tien, met Grey, Garsfontein, Monument en King Edward VII wat die binneland verteenwoordig. Intussen gaan die Virseker-bekerreeks steeds vrolik voort met Klofies, Garsfontein, Helpies en Menlopark wat seëvierend in die Beker-afdeling was. Grey Kollege 43-24 Paarl Boys’ High Rondebosch Boys’ High 73-11 Parel Vallei Waterkloof 28-21 Monument Garsfontein 44-27 HTS Middelburg Helpmekaar 36-7 Transvalia Menlopark 38-21 Noordheuwel Marais Viljoen 35-28 Zwartkop Ben Vorster 30-25 Eldoraigne Hoërskool Middelburg 28-24 Lichtenburg Ellisras 44-14 Merensky Kearsney College 23-20 Michaelhouse Diocesan College 53-19 Boland Landbou Westville Boys’ High 35-31 Affies King Edward VII 54-31 St Stithians